**Питер Венинг** (холандски: *Pieter Weening*; р. 5 април 1981

) — холандски професионален друмски велосипедист, кој вози за професионалната континентална екипа Ромпот-Шарл.

Кариера
-------

### 2005

Во 2005 година, Венинг победил на етапа на Тур де Франс. До денес, Венинг е последниот холандски етапен победник на Тур де Франс. По една од најтесните завршници на Тур некогаш, Венинг ја освоил осмата етапа пред Андреас Кледен. Во истата година освоил етапа на Трката околу Полска и завршил втор во генералниот пласман, само пет секунди зад победникот Ким Кирхен. По оваа успешна година бил прогласен за холандски велосипедист на годината.

### 2011

Без етапната победа на Трката околу Австрија, Венинг морал да чека шест години на својата следна голема победа. На Џиро д’Италија 2011, само еден ден по неутрализираната етапа поради смртта на Ваутер Вејлант, Венинг победил на етапата 5. Аналитичарите ја оцениле оваа етапа како „мини Џиро ди Ломбардија". Етапата завршувала на нагорнина и се протегала по неколку неасфалтирани делови (Страде Бјанки). Венинг бил најсилен на крајот од малото бегство и останал напред пред главната група. По етапна победа ја преземал розовата маичка. Освоената маичка добиена на подиумот ја предал на семејството на Ваутер Вејлант.

На 10 август 2011 и по осум сезони со Рабобанк, Венинг ја напуштил екипата и заминал во новата екипа ГринЕЏ во нивната прва сезона во 2012.

### 2013

Во 2013 година, Венинг ја освоил Трката околу Полска откако го започнал хронометарот како петти во генералниот пласман и 27 секунди зад тогашниот предводник. Успеал да го преземе водството со одличен резултат.

### 2014

Во 2014 година, Венинг повторно освоил етапа на Џиро д’Италија, откако бил дел од екипата која го освоила екипниот хронометар на првата етапа. На деветтата етапа бил дел од главното бегство на денот, заедно со Давиде Малакарне (Тим Јуропкар), успевајќи да остане до крајот на етапата. Го претекнал Малакарне во завршницата, освојувајќи ја третата поединечна етапна победа во кариерата. Венинг исто така го освоил Џиро дела Тоскана 2014 со соло напад.

### 2015

Во август 2015 година било објавено дека Венинг потпишал за Ромпот за сезоната 2016.

Достигнувања
------------

2002
2. ГП Вилереву
6. Краен пласман Тур де л’Авенир
2003
1. Краен пласман Јадранска магистрала
1. Етапа 2
9. Краен пласман Трка околу Австрија
10. Краен пласман Трка околу Долна Саксонија
2005
1. Етапа 8 Тур де Франс
2. Краен пласман Трка околу Полска
1. Етапа 6
9. Краен пласман Вуелта а Мурсија
2006
8. Краен пласман Критериум Интернасионал
2008
7. Краен пласман Реџо-Тур
2009
3. Краен пласман Вуелта а Мурсија
4. Краен пласман Трка околу Полска
6. Краен пласман Трка околу Австрија
1. Етапа 3
2010
2. Национално друмско првенство
5. Краен пласман Стер Електротур
8. Краен пласман Вуелта а Мурсија
10. Краен пласман Трка околу Австрија
2011
Џиро д’Италија
1. Етапа 5
Ја носел розовата маичка на четири етапи
6. Краен пласман Тур де Романди
2012
10. Краен пласман Трка околу Калифорнија
2013
1.  Краен пласман Трка околу Полска
2. Краен пласман Тур де Лангкави
2. ГП Импанис-Ван Петегем
6. Краен пласман Трка околу Баскија
8. Краен пласман Енеко Тур
8. Амстел Голд Рејс
9. Трофео Сера де Трамунтана
2014
Џиро д’Италија
1. Етапа 1 (ТТТ)
1. Етапа 9
1. Џиро ди Тоскана
2015
1. Етапа 1 (TTT) Џиро д’Италија

### Распоред на резултатите на Гранд Тур

| Гранд Тур | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 |
| --- | --- | --- | --- | --- | --- | --- | --- | --- | --- | --- | --- | --- |
|  **Џиро** | — | — | — | — | — | — | 24 | 45 | — | 38 | СО | 92 |
|  **Тур** | — | 72 | 93 | 128 | 63 | — | — | — | 72 | — | — | — |
|  **Вуелта** | 59 | — | 61 | — | — | 44 | — | — | 88 | — | — | — |

СО = се откажал; — = не учествувал

Наводи
------

1. ↑  Pieter Weening wielrenner van het jaar (холандски)
2. ↑  Gezocht:opvolger voor Weening[*мртва врска*] (холандски)
3. ↑  Cycling News (2 мај 2011). „Преглед на етапата 5". *Cycling News*. Future Publishing Limited. Архивирано од изворникот на 2010-10-27. Посетено на 6 мај 2011.
4. ↑  Cycling News (13 мај 2011). „Погребот на Вејлант закажан за среда". *Cycling News*. Future Publishing Limited. Посетено на 13 мај 2011.
5. ↑  Обри, Џејн (10 август 2011). „Венинг му се приклучи на ГринЕЏ". *Cycling News*. Future Publishing Limited. Посетено на 1 јануари 2012.
6. ↑  „Pieter Weening wins Giro d'Italia stage nine after breakaway". *The Guardian*. 18 мај 2014. Посетено на 11 август 2015.
7. ↑  „Џиро дела Тоскана 2014 - Класик". *ProCyclingStats*. Посетено на 11 август 2015.
8. ↑  „Weening tekent bij ploeg Boogerd" [Weening signs for Boogerd's team]. *De Telegraaf* (холандски). 11 август 2015. Посетено на 11 август 2015.

Надворешни врски
----------------

|  |  |
| --- | --- |
| Ризница | „Питер Венинг" на Ризницата ? |

* Матична страница
* Питер Венинг на Trap-Friis.dk
* „Достигнувања на Питер Венинг". Cycling Archives.
* „Достигнувања на Питер Венинг". Cycling Quotient.